הגלריה הלאומית החדשה (ברלין)

הגלריה הלאומית החדשה (בגרמנית: נויה נאציונלגאלרי - Neue Nationalgalerie) של גרמניה, ממוקמת באזור הקולטורפורום שבמרכז ברלין. בשל חלוקת ברלין, ובשל הימצאותה של הגלריה הלאומית הישנה במזרח העיר נבנתה בשנת 1968 גלריה חדשה על פי תכנונו של האדריכל לודוויג מיס ון דר רוהה. המבנה משמש להצגת תערוכות מתחלפות של אמנות מודרנית ואמנות המאה ה-20. תיאור המבנה כל שטחי התצוגה של המוזיאונים נמצאים מתחת לפני הקרקע. מעל לפני הקרקע נמצאת קומת הכניסה של המוזיאון המשמשת אך ורק כאולם כניסה. קופות מכירת הכרטיסים נמצאות בביתן שנמצא בסמוך למבנה. אולם המבואה הוא המרשים שבאולמות המבנה. כל קירות האולם עשויות זכוכית, והאור החודר דרך קירות אלה משתקף מהרצפה המבריקה והשחורה של המבנה. תקרת המבנה עשויה ממוטות מתכת שחורה המעוטרות בתאורת LCD אדומה - התאורה היחידה באולם הכניסה. האולם עצמו לא נועד להציג יצירות אמנות (אף שלעיתים מוצגים בו פסלים), והוא משמש בעצמו יצירת אמנות אדריכלית שנועדה להפתיע את המתבונן (המצפה למבנה מסוג אחר בבואו למוזיאון) בהיעדר הקירות, המוצגים, ואמצעי התאורה. גלריה ראו גם הגלריה הלאומית הישנה קישורים חיצוניים אתר האינטרנט הרשמי של הגלריה הלאומית החדשה אתר האינטרנט הרשמי של הגלריה הלאומית החדשה הגלריה הלאומית הגרמנית (ברלין), דף שער בספרייה הלאומית אתר רשמי של הקולטופורום (אורכב 03.02.2011 בארכיון Wayback Machine) מיכאל יעקובסון, סיבוב בגלריה החדשה בברלין של לודוויג מיס ון דר רוהה, בבלוג "חלון אחורי", 6 במרץ 2013 אנתוני פאלטה The Wall Street Journal, ‏מוזיאון שהוא יצירת מופת בפני עצמו: מבנה הזכוכית בברלין, באתר גלובס, 1 בספטמבר 2022